open-index/open-wikipedia-markdown huggingface dataset:
დავით ნამგალაური

**დავით ნამგალაური** (დ. 11 იანვარი, 1978, თბილისი) — ქართველი იურისტი, პოლიტიკოსი.

დაამთავრა საქართველოს ტექნიკური უნივერსტეტის საავტომობილო მეურნეობის ფაკულტეტი, საავტომობილო ტრანსპორტის ინჟინერ-მექანიკოსის სპეციალობით 2000 წელს; თბილისის სახელმწიფო უნივერსტეტის იურიდიული ფაკულტეტი სამართალმცოდნეობის სპეციალობით 2004 წელს. 2004-2005 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
კატეგორია:დაბადებული 11 იანვარი
კატეგორია:დაბადებული 1978
კატეგორია:საქართველოს VI მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (2000)
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
დავით
ივანე კნუნიანცი

**ივანე კნუნიანცი** (დ. 22 მაისი, 1906, შუშა — გ. 21 დეკემბერი, 1990, მოსკოვი) — საბჭოთა ქიმიკოსი, სსრკ-ის მეცნიერებათა აკადემიის აკადემიკოსი (1953). 1928 წელს დაამთავრა მოსკოვის უმაღლესი ტექნიკური სასწავლებელი. წამოაყენა პირიდინის ბირთვში სხვადასხვა რადიკალის შეყვანის ახალი მეთოდები

## ლიტერატურა 
## სქოლიო
კატეგორია:დაბადებული 22 მაისი
კატეგორია:დაბადებული 1906
კატეგორია:გარდაცვლილი 1990
კატეგორია:გარდაცვლილი 21 დეკემბერი
კატეგორია:სომეხი ქიმიკოსები
კატეგორია:საბჭოთა კავშირის კომუნისტური პარტიის წევრები
კატეგორია:აზერბაიჯანში დაბადებულები
კატეგორია:ოქტომბრის რევოლუციის ორდენის კავალრები
კატეგორია:წითელი ვარსკვლავის ორდენის კავალრები
კატეგორია:მოსკოვში გარდაცვლილები
სერგო კობალაძე

**სერგო კობალაძე** (დ. 1 სექტემბერი, 1915, ოზურგეთი — გ. უცნობია) — ქართველი თერაპევტი, მედიცინის მეცნიერებათა დოქტორი (1958), პროფესორი (1961), საქართველოს სსრ-ის მეცნიერებთა დამსახურებული მოღვაწე (1967).

## ბიოგრაფია
დაამთავრა თბილისის სახელმწიფო სამედიცინო უნივერსიტეტი 1939 წელს. 1941-1943 წლებში მონაწილეობდა დიდი სამამულო ომში. 1952-1953 წლებში იყო თბილისის ვაქცინებისა და შრატების სამეცნიერო კვლევითი ინსტიტუტის, ხოლო 1953-1953 წლებში თბილისის სამედიცინო ინსტიტუტის დირექტორი. 1965 წელს დაინიშნა ამავე ინსტიტუტის ჰოსპიტალური თერაპიის კათედრის გამგედ. 1972 წლიდან ხელმძღვანელობდა საქართველოს სსრ მეცნიერებათა აკადემიის კლინიკური და ექსპერიმენტული ფარმაკოთერაპიის განყოფილებას. ის შეისწავლიდა სამკურნალო საშუალებათა ეფექტურობის დადგენის, რაციონალურად დოზირების შემუშავების და მოქმედების მოქმედების მექანიზმის ფარმაკოლოგიური ანალიზის გზებს. ავტორია თხზულებისა „გულ-სისხლძრღვთა სისტემის დაავადების ახალი სამკურნალო საშუალებანი“ (1960).

## ლიტერატურა 
## რესურსები ინტერნეტში 
კატეგორია:დაბადებული 1 სექტემბერი
კატეგორია:დაბადებული 1915
კატეგორია:პიროვნებები გაურკვეველი გარდაცვალების თარიღით
კატეგორია:ქართველი თერაპევტები
კატეგორია:ოზურგეთში დაბადებულები
კატეგორია:საბჭოთა კავშირის კომუნისტური პარტიის წევრები
კატეგორია:ქართველები მეორე მსოფლიო ომში
იუსუფ კობალაძე

**იუსუფ კობალაძე** (დ. 12 მაისი, 1906, ხუცუბანი, ბათუმის ოკრუგი — გ. 1985) — ქართველი მახიობი, საქართველოს სსრ-ის სახალხო არტისტი (1955), სამედალო ხელოვნების ოსტატი, საქართველოს სსრ დამსახურებული მხატვარი (1982).

## ბიოგრაფია
სასცენო მოღვაწეობა დაიწყო 1925 წელს ბათუმში. 1932-1935 წლებში სწავლობდა რუსთაველის სახელობის თეატრთან არსებულ სტუდიაში (ხელმძღვანელი ს. ახმეტელი). პარალელურად 1937 წლამდე გამოდიოდა რუსთაველის თეატრის სცენაზე. 1937 წლიდან გარდაცვალებამდე იყო ბათუმის ილია ჭავჭავაძის სახელობის დრამატული თეატრის მსახიობი. 1957 წლიდან მოღვაწეობდა კინოში.

## ლიტერატურა 
**ჩხეიძე, ჯ.* იუსუფ კობალაძე, თბილისი, 1962

## რესურსები ინტერნეტში 
კატეგორია:დაბადებული 12 მაისი
კატეგორია:დაბადებული 1906
კატეგორია:გარდაცვლილი 1985
კატეგორია:ქართველი მსახიობები
კატეგორია:ქობულეთის მუნიციპალიტეტში დაბადებულები
კატეგორია:საქართველოს სსრ-ის სახალხო არტისტები
კატეგორია:საპატიო ნიშნის ორდენის კავალრები
კატეგორია:შრომის წითელი დროშის ორდენის კავალრები
კატეგორია:საბჭოთა კავშირის კომუნისტური პარტიის წევრები
კატეგორია:კობალაძეები
გრიგოლ კობახიძე (პედაგოგი)

**გრიგოლ კობახიძე** (დ. 15 მაისი, 1910, ხეთა — გ. 1990) — ქართველი პედაგოგი, სსრკ-ის სახალხო მასწავლებელი (1979).

## ბიოგრაფია 
დაამთავრა თბილისის სახელმწიფო პედაგოგიური ინსტიტუტის ფიზიკა-მათემატიკური ფაკულტეტი 1933 წელს. 1930–1936 წლებში მუშაობდა ფიზიკის მასწავლებლად თბილისის სხვადასხვა სკოლაში; 1941–1943 წლებში იყო მე–17 საშუალო სკოლის დირექტორი; 1943 წლიდან – ვაჟთა 24–ე საშუალო სკოლის დირექტორი. სკოლა (ამჟამად მე–5 გიმნაზია) კობახიძის სახელობისაა. ავტორია შრომებისა სკოლათმცოდნეობისა და ფიზიკის სწავლების მეთოდიკის დარგებში.

## ჯილდოები და წოდებები 
* იაკობ გოგებაშვილის სახელობის მედალი
* სსრკ-ის სახალხო მასწავლებელი (1979)
* ლენინის ორდენი
* ნ. კ. კრუპსკაიას მედალი
* საპატიო ნიშანი

## ლიტერატურა 
## რესურსები ინტერნეტში 
კატეგორია:დაბადებული 15 მაისი
კატეგორია:დაბადებული 1910
კატეგორია:გარდაცვლილი 1990
კატეგორია:ქართველი პედაგოგები
კატეგორია:ხობის მუნიციპალიტეტში დაბადებულები
კატეგორია:საბჭოთა კავშირის კომუნისტური პარტიის წევრები
კატეგორია:სსრკ-ის სახალხო მასწავლებლები
კატეგორია:თბილისის პედაგოგიური ინსტიტუტის კურსდამთავრებულები
კატეგორია:ლენინის ორდენის კავალრები
კატეგორია:საპატიო ნიშნის ორდენის კავალრები
გრიგოლ
დავით კობახიძე

**დავით კობახიძე** (დ. 4 მარტი, 1885, სამტრედია — გ. 5 მაისი, 1947, თბილისი) — ქართველი რეჟისორი, საქართველოს სსრ-ის სახალხო არტისტი (1929).

## ბიოგრაფია 
სწავლობდა რკინიგზის სასწავლებელში, შემდეგ კი ქუთაისის გიმნაზიის კერძო კურსებზე. ახალგაზრდობიდანვე გატაცებული იყო თეატრით; აქტიურად მონაწილეობდა რევოლუციურ მოძრაობაში, მონაწილეობდა ავჭალის აუდიტორიის წარმოდგენებში. 1903 წელს შეეცადა რევოლუციური თატრალური ჯგუფის ჩამოყალიბებას; მართავდა წარმოდგენებს მუშებისათვის, დგამდა სოციალური შინაარსის პიესებს; თებერვლის რევოლუციის შემდეგ შექმნა რევოლუციური მიმართულების მოძრავი თეატრი - პროლეტარული მოგზაური დასის („დემოსის“) სახელწოდებით, რომელმაც 1920 წლამდე იარსება. 1923 წელს მისი ინიციატივით, შემოქმედებითი კადრების შექმნის მიზნით შეიქმნა ტექნიკუმი, რომლის ბაზაზე 1924 წელს გაიხსნა „პროლეტკულტის წითელი თეატრი“, რომელმაც 1926 წლამდე იარსება; აქ მან განახორციელა: ვერჰარნის „რიჟრაჟი“, სპექტაკლი „აჩრდილი დადის ევროპაში“, ლოპე დე ვეგას „ცხვრის წყარო“; 1929-1937 წწ. ხელმძღვანელობდა მის მიერვე დაარსებულ მოძრავ საკოლმეურნეო თეატრს; 1933 წელს ჩამოაყალიბა თეატრი მესტიაში; იყო მთელი რიგი სარაიონო თეატრების ხელმძღვანელი; ბოლო წლებში აწყობდა მოძრავ ჯგუფებს კოლმეურნეობების კულტურული მომსახურების მიზნით; დაწერილი აქვს წიგნი „იატაკქვეშა თეატრი“.

## ლიტერატურა
*ხელოვნების კალენდარი: თეატრი, მუსიკა, კინო.- თბ., 1995. -გვ.19

## რესურსები ინტერნეტში
კატეგორია:დაბადებული 4 მარტი
კატეგორია:დაბადებული 1885
კატეგორია:გარდაცვლილი 1947
კატეგორია:გარდაცვლილი 5 მაისი
კატეგორია:ქართველი რეჟისორები
კატეგორია:სამტრედიაში დაბადებულები
კატეგორია:საქართველოს სსრ-ის სახალხო არტისტები
დავით კობახიძე (ენტომოლოგი)

**დავით კობახიძე** (დ. 2 სექტემბერი, 1911, ქუთაისი — გ. 2 სექტემბერი, 1970, თბილისი) — ქართველი ზოოლოგი და ენტომოლოგი, ბიოლოგიის მეცნიერებათა დოქტორი (1941), პროფესორი (1943), საქართველოს სსრ-ის მეცნიერებათა დამსახურებული მოღვაწე (1966).

## ბიოგრაფია
მისი ძირითადი გამოკვლევები მიეძღვნა საქართველოში უხერხემლო ცხოველთა შესწავლას-სისტემატიკის, ფაუნისტიკის, ეკოლოგიის, ბიოცენოლოგიის, ეკოლოგიური მორფოლოგიის და მცენარეთა დაცვის საკითხებს. მან პირველმა გამოიყენა ბიოლოგიური ბრძოლის მეთოდი ბორჯომის ხეობაში დიდი ლაფანჭამიის წინააღმდეგ. ავტორია სხვადასხვა ნაშრომების, მათ შორის სასკოლო სახელმძღვანელოებისა.

## ლიტერატურა
## რესურსები ინტერნეტში
კატეგორია:დაბადებული 2 სექტემბერი
კატეგორია:დაბადებული 1911
კატეგორია:გარდაცვლილი 1970
კატეგორია:გარდაცვლილი 2 სექტემბერი
კატეგორია:ქართველი ენტომოლოგები
კატეგორია:ქუთაისში დაბადებულები
კატეგორია:საბჭოთა კავშირის კომუნისტური პარტიის წევრები
ფატმა კობალაძე

**ფატმა კობალაძე** (დ. 2 ნოემბერი, 1927, ბათუმი – გ. 2014) — ქართველი მოცეკვავე, საქართველოს სსრ-ის სახალხო არტისტი (1976).

## ბიოგრაფია
დაამთავრა ბათუმის ქორეოგრაფიული სასწავლებელი 1944 წელს. 1944-1979 წლებში იყო აჭარის სიმღერისა და ცეკვის სახელმწიფო ანსამბლის წამყვანი მოცეკვავე. 2011 წელს გაიხსნა ფატმა კობალაძის სახელობის ვარსკვლავი ბათუმის ი. ჭაჭავაძის სახელობის თეატრთან.

## ჯილდოები და აღიარება
* 1948 : აჭარის დამსახურებული არტისტი
* 1956 : საქართველოს სსრ დამსახურებული არტისტი
* 1976 : საქართველოს სახალხო არტისტი
* 1976 : ღირსების ორდენი

## ლიტერატურა 
*ქართული მუსიკის ენციკლოპედიური ლექსიკონი. – თბ., 2015. – გვ. 262

## რესურსები ინტერნეტში 
## სქოლიო
კატეგორია:დაბადებული 2 ნოემბერი
კატეგორია:დაბადებული 1927
კატეგორია:გარდაცვლილი 2014
კატეგორია:ქართველი მოცეკვავეები
კატეგორია:ბათუმში დაბადებულები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:აჭარის ასსრ-ის დამსახურებული არტისტები
კატეგორია:საქართველოს ღირსების ორდენის კავალრები
მანანა ნაჭყებია

**მანანა ნაჭყებია** (დ. 25 ოქტომბერი, 1955, თბილისი) — ქართველი პოლიტიკოსი, ფილოლოგი.

1978 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“.

## რესურსები ინტერნეტში
კატეგორია:დაბადებული 25 ოქტომბერი
კატეგორია:დაბადებული 1955
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
მანანა
ნიკოლოზ ნაჭყებია

**ნიკოლოზ ნაჭყებია** (დ. 20 ნოემბერი, 1972, თბილისი) — ქართველი ეკონომისტი, პოლიტიკოსი.

1995 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი. 2005-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.

## რესურსები ინტერნეტში
*ნიკოლოზ ნაჭყებია — ბიბლიოვიკი

კატეგორია:დაბადებული 20 ნოემბერი
კატეგორია:დაბადებული 1972
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ნიკოლოზ
თეიმურაზ ნერგაძე

**თეიმურაზ (თემურ) ნერგაძე** (დ. 29 იანვარი, 1954, ბაღდათი — გ. 21 სექტემბერი, 2023) — ქართველი პოლიტიკოსი, ფილოლოგი. საქართველოს ორი მოწვევის (2004, 2012) პარლამენტის წევრი.

## ბიოგრაფია
1989 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი. 1974-1976 წლებში მოიხადა სამხედრო სავალდებულო სამსახური. 1978-1979 წლებში იყო მეცნიერებათა აკადემიის სტამბის მუშა. 1979-1980 წლებში „სსი ეტუ“ - ტექნიკოსი. 1989-1993 წლებში დიმიტრი უზნაძის სახელობის ფსიქოლოგიის ინსტიტუტის მეცნიერ-თანამშრომელი. 1998-2002 წლებში – სახალხო დამცველის აპარატის მთავარი სპეციალისტი და სახალხო დამცველის რწმუნებული.

2004-2008 წლებში იყო საქართველოს მე-6 მოწვევის პარლამენტის წევრი პარტიული სიით. პარლამენტში შევიდა საარჩევნო ბლოკიდან „ნაციონალური მოძრაობა — დემოკრატები“ (კოალიცია, საპარლამენტო უმრავლესობა). თუმცა მალევე, 2004 წლის 30 ივნისს, „რესპუბლიკური პარტიის“ ოთხმა წარმომადგენელმა, მ.შ. თემურ ნერგაძემ, საპარლამენტო უმრავლესობა დატოვა. მათი თქმით, აჭარაში გაყალბდა 20 ივნისს ჩატარებული უმაღლესი საბჭოს არჩევნები, ამასთან, არ ეთანხმებოდნენ აჭარის სტატუსის ისეთ მოდელს, რაც ხელისუფლებამ წარადგინა პარლამენტში.

2012-2015 წლებში იყო სს „საქართველოს რკინიგზის“ სამეთვალყურეო საბჭოს წევრი. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“.

## რესურსები ინტერნეტში
## სქოლიო
კატეგორია:დაბადებული 29 იანვარი
კატეგორია:დაბადებული 1954
კატეგორია:ბაღდათში დაბადებულები
კატეგორია:გარდაცვლილი 21 სექტემბერი
კატეგორია:გარდაცვლილი 2023
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს VI მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:„ქართული ოცნების“ წევრები
თეიმურაზ
ჩრდილოური სადა ვეშაპი

**ჩრდილოური სადა ვეშაპი** () — ძუძუმწოვარი ცხოველი სადა ვეშაპისებრთა ოჯახისა. დედლის სხეულის სიგრძეა 13,4–17,0 მ, მამლისა — 13,1–16 მ. ტანი მოკლეა, ყველაზე სქელია ჭიპსა და მკერდის ფარფლებს შორის, ბოლოსკენ მკვეთრად ვიწროვდება, კუდის ღერო გვერდებიდანაა შევიწროებული. კისრის მიდამოში (მკერდის ფარფლების წინ) შეიმჩნევა კისრის წელი. ასაკის მატებასთან ერთად თავის სახის ნაწილები უფრო და უფრო იზრდება, ხოლო ფარფლებისა და კუდის ღეროს სიგრძე, პირიქით, მცირდება. კუზი ზურგზე მდებარეობს სხეულის წინა მესამედში, ჭიპი — შუა ნაწილის ოდნავ წინ. საერთო შეფერილობა შავი ან მუქი ცისფერია, მუცელი — ოდნავ ღია, ხშირად თეთრი ლაქებით, ზოგჯერ მთლად თეთრი. ახალდაბადებული ღია რუხია და თანდათან მუქდება. ულვაშების ორივე ფართოდ გამოცალკევებულ რიგში სათითაოდ 210-დან 260-მდე ფირფიტაა.

გავრცელებულია ჩრდილოეთ ატლანტიკის ზომიერ წყლებში — ჩრდილო-დასავლეთ აფრიკიდან, ხმელთაშუა ზღვიდან, კუნძულ მადეირადან, აზორისა და ბერმუდის კუნძულებიდან და ფლორიდიდან ჩრდილოეთით — შპიცბერგენის არქიპელაგამდე, კოლის ნახევარკუნძულამდე, კუნძულ იან-მაიენამდე, ისლანდიამდე, ნიუფაუნდლენდამდე და დეივისის სრუტემდე. მიუხედავად იმისა, რომ 1990–2010 წლებში მისი პოპულაციის რაოდენობა 270-დან 483-მდე გაიზარდა, მათ რიცხოვნობა თანამედროვე პერიოდში მაინც მცირდება გემებთან შეტაკებისა და თევზსაჭერ ბადეებში გაბმის გამო.

## გალერეა 

ფაილი:Eubalaena glacialis with calf.jpg|დედა-შვილი
ფაილი:No-nb bldsa 3d001.jpg|მოკლული ვეშაპი. სავარაუდოდ გადაღებულია დირა-ფიორდში (ისლანდია)
ფაილი:Eubalaena glacialis 01.jpg|ჩონჩხი
ფაილი:Right whale size.svg|ზომა ადამიანთად შედარებით
ფაილი:Faroe stamp 199 Eubalaena glacialis.jpg|ფარერის კუნძულების საფოსტო მარკაზე (1990)

## სქოლიო 
კატეგორია:სამხრეთული ვეშაპი
კატეგორია:ევროპის ძუძუმწოვრები
გია ნუცუბიძე

**გია ნუცუბიძე** (დ. 20 თებერვალი, 1960, თბილისი) — ქართველი პოლიტიკოსი, ფილოლოგი.

1982 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 2004-2007 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
კატეგორია:დაბადებული 20 თებერვალი
კატეგორია:დაბადებული 1960
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
გია
6ix9ine

**6ix9ine** (ნამდვილი სახელი: დანიელ ერნანდესი; დ. 8 მაისი, 1996) — ამერიკელი რეპერი. ცნობილი გახდა სადებიუტო სიმღერის „Gummo“-ს გამოსვლის შემდეგ. 2015 წელს 13 წლის გოგონასთან სექსუალურ კავშირსა და აქტის ამსახველი კადრების გავრცელებაში დაადანაშაულეს. 2018 წელს დაკავებული იქნა და ციხეში იყო 2020 წლის აპრილამდე. 2018 წლის ნოემბერში მუსიკოსმა ციხიდან სადებიუტო ალბომი „Dummy Boy“ გაავრცელა, რომელიც ბილბორდის ჩარტში მეორე პოზიციაზე მოექცა.  2020 წლის აპრილის შემდეგ გადავიდა შინაპატიმრობაში. სასჯელი 2020 წლის ნოემბერში მოიხადა. ჰყავს 2 შვილი.

## პირადი ცხოვრება
ერნანდესი დაავადებულია ბრონქული ასთმით.

## დისკოგრაფია
### სტუდიური ალბომები
* *Dummy Boy* (2018)
* *TattleTales* (2020)
* *Leyenda Viva* (2023)

## სქოლიო
კატეგორია:ამერიკელი რეპერები
კატეგორია:დაბადებული 8 მაისი
კატეგორია:დაბადებული 1996
კატეგორია:ცოცხალი ადამიანები
თენგიზ ოქროცვარიძე

**თენგიზ ოქროცვარიძე** (დ. 28 აგვისტო, 1953, სოფ. პატარძეული, ახლანდ. საგარეჯოს მუნიციპალიტეტი) — ქართველი ეკონომისტი, პოლიტიკოსი.

დაამთავრა თბილისის სახელმწიფო უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი (საგარეჯოს მაჟორიტარი), საარჩევნო ბლოკი: „ახალი საქართველოსთვის“.

## რესურსები ინტერნეტში
*თენგიზ ოქროცვარიძე — საქართველოს პარლამენტის ოფიციალური საიტი 

## სქოლიო
კატეგორია:დაბადებული 28 აგვისტო
კატეგორია:დაბადებული 1953
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
თენგიზ
კატეგორია:საგარეჯოს მუნიციპალიტეტში დაბადებულები
კატეგორია:ქართველი ეკონომისტები
ბესარიონ თედიაშვილი

**ბესარიონ თედიაშვილი** (დ. 7 ივნისი, 1975, საგარეჯო) — ქართველი ბიზნესმენი და პოლიტიკოსი.

## ბიოგრაფია
დაიბადა 1975 წლის 7 ივნისს, საგარეჯოში. დაამთავრა რკინიგზის №1 საჯარო სკოლა, მოგვიანებით დაამთავრა კოლუმბიის უნივერსიტეტის  პოლიტიკური მეცნიერების, ეკონომიკისა და ფილოსოფიის ფაკულტეტები. 1998-2000 წლებში იყო სახელმწიფო მინისტრის მრჩეველი. 2001-2003 წლებში მუშაობდა ფინანსთა მინისტრის სახელმწიფო მრჩეველად – ხელშეწყობა მოკლე და საშუალოვადიანი მაკროეკონომიკური პოლიტიკის ჩამოყალიბებაში. 2003 წლის ნოემბრიდან 2004 წლის აპრილამდე იყო საქართველოს ნავთობის საერთაშორისო კორპორაციის პრეზიდენტის მრჩეველი. 2004 წელს დაიწყო ბიზნეს საქმიანობა. 2018 წელს იყო პრეზიდენტობის დამოუკიდებელი კანდიდატი. დაიკავა მე-11 ადგილი, 3713 ხმით (0,23%).

## პირადი ცხოვრება
ჰყავს მეუღლე და ორი შვილი. არის ცნობილი ქართველი სპორტსმენის, ლევან თედიაშვილის შვილი.

## რესურსები ინტერნეტში
* ბესარიონ თედიაშვილის გვერდი Facebook-ზე

კატეგორია:ქართველი ბიზნესმენები
კატეგორია:ქართველი პოლიტიკოსები
კატეგორია:დაბადებული 1975
კატეგორია:დაბადებული 7 ივნისი
კატეგორია:საგარეჯოს მუნიციპალიტეტში დაბადებულები
აზერბაიჯანის ძიუდოს ფედერაცია

**აზერბაიჯანის ძიუდოს ფედერაცია**(აზერ. Azərbaycan Cüdo Federasiyası) — აზერბაიჯანში ძიუდოს შეჯიბრებთან დაკავშირებული ორგანიზაცია, რომელიც პასუხისმგებელი ამ სპორტის მიმართულებით აზერბაიჯანში. 

## ისტორია
სსრკ ძიუდოს ფედერაცია შეიქმნა სსრკ სპორტის კომიტეტის განკარგულების შესაბამისად, 1972 წლის 22 ნოემბერს. სწორედ იმავე წელს შეიქმნა აზერბაიჯანის ძიუდოს ფედერაციაც. 

წლების განმავლობაში ფედერაციას ხელმძღვანელობდა არიფ ალაკბაროვი. 1980 წლიდან შეიცვალა ფედერაციის ხელმძღვანელობა. ახალი თავმჯდომარე რაჰიმ ისმაილოვი გახდა, რომელიც ორგანიზაციის ხელმძღვანელი იყო 16 წლის განმავლობაში. 1996 წლიდან ფუზული ალაკბაროვი გახდა აზერბაიჯანის ძიუდოს ფედერაციის პრეზიდენტი. 

1972 წლის 22 ნოემბერს ძიუდოისტთა შეჯიბრებები პირველად ჩატარდა აზერბაიჯანის რესპუბლიკაში. პირველმა კლუბებმა საქმიანობა დაიწყეს იმავე წელს, ეს კლუბები იყო: „დინამო“, „ბურევესტნიკში“, „ლოკომოტივი“, „ვოდნიკი“, კლუბები შეიქმნა განჯაშიც. 

1972 წლის დეკემბერში აზერბაიჯანის ძიუდოს სკოლის პირველმა მწვრთნელებმა ისმაილ აჰმადოვმა, საბირ ჰუსეინოვმა, აგზარზა აჰმადოვმა და ვიქტორ კუზნეცოვმა მიიღეს მონაწილეობა ტალინში ორგანიზებულ მწვრთნელთა  საერთო საკავშირო სემინარში. მოგვიანებით, აჰმადდინ რაჯაბლიმ და ვიქტორ კუზნეცოვმა მონაწილეობა მიიღეს საკავშირო მსაჯთა სემინარებში, ხოლო ზაირ მამედოვმა, ტარლან ჰასანოვმა და რაუფ შაფიევმა მონაწილეობა მიიღეს მწვრთნელთა საკავშირო მეორე სემინარში, რომელიც ჩატარდა უკრაინაში 1973 წელს. 

იმ პერიოდის ცნობილი ძიუდოისტები იყვნენ საჰიბ ისმაილოვი, ელჩინ ისმაილოვი, ზაქირა ქერიმოვა და სხვები.

ასევე ფუნქციონირებს აზერბაიჯანის ძიუდოს ფედერაციის ოფიციალური ინტერნეტ ტელევიზია .

2016 წელს რიოს ოლიმპიურ თამაშებში ეროვნული გუნდის ძიუდოისტებმა რუსტამ ორუჯოვმა და ელმარ გასიმოვმა ვერცხლის მედლები მოიპოვეს. 

2015 წლიდან ფედერაციის პრეზიდენტია როვნაგ აბდულაევი . 
ვიცე-პრეზიდენტები: მიქაელ ისმაილოვი, სადიგ სადიგოვი და ელნურ მამედლი. მთავარი მდივანი კი ელმარ ბაბანლი.

## ცნობილი სპორტსმენები
ყოფილი სსრკ ჩემპიონატების პირველი გამარჯვებული და პრიზიორი იყო ალაკბარ ისმაილოვი (1975 წელს - ოქრო), საჰიბ ისმაილოვი (1972 წელს - ბრინჯაო), ანვარ აჰმადოვი (1982 წელს - ვერცხლი).

ფარჰად რაჯაბლიმ პირველად მიიღო მედალი აზერბაიჯანელ ძიუდოისტებს შორის ევროპულ შეჯიბრებში. მან მესამე ადგილი დაიკავა უნგრეთში 1978 წლის ევროპის ახალგაზრდულ ჩემპიონატზე. 

## რესურსები ინტერნეტში
* ოფიციალური საიტი 

## სქოლიო
კატეგორია:აზერბაიჯანის სპორტი
კატეგორია: აზერბაიჯანი
კატეგორია: კავკასია
კატეგორია:ორგანიზაციები ანბანის მიხედვით
ჩესკი-ბროდი

**ჩესკი-ბროდი** () — ქალაქი ჩეხეთში, ცენტრალური ბოჰემიის მხარეში, კოლინის რაიონში, დაახლ. 27 კმ კოლინიდან. დაახლოებით 7 ათ. მცხ. 2011 წელს აქ აღრიცხული იყო 1752 მისამართი. ქალაქში მოედინება პატარა მდინარე შემბერა, რომელსაც აქვე უერთდება იალოვი-პოტოკი (იალის წყალი) და ღელე ბუშინეცი. ქალაქის შემადგენელი ნაწილებია ყოფილი სოფლები ლიბლიცე და შტოლმირჟი, ხოლო პოდვინნის და მლინის სათევზაო ტბორების ნაპირებზე დასახლება ზაჰრადი, რომელიც შერწყმულია მეზობელ სოფლებთან ვრატკოვი და ტუხორაზი.

## რესურსები ინტერნეტში 
* Oficiální stránky města
* Statistické údaje o městě
* Historie města a jeho památky na Cesty a památky.cz
* Letecké fotografie

## სქოლიო 
კატეგორია:ცენტრალური ბოჰემიის მხარის ქალაქები
კატეგორია:ცენტრალური ბოჰემიის მხარე
აზერბაიჯანის კალათბურთის ფედერაცია

**აზერბაიჯანის კალათბურთის ფედერაცია** — ორგანიზაცია, რომელიც აწყობს აზერბაიჯანის ტერიტორიაზე კალათბურთის შეჯიბრებებს. აზერბაიჯანის კალათბურთის ფედერაცია პასუხისმგებელია აზერბაიჯანში კალათბურთის მატჩების ორგანიზებაზე, ხელმძღვანელობასა და განვითარებაზე. ასევე იცავს აზერბაიჯანული კალათბურთის მორალურ და მატერიალურ ინტერესებს. ფედერაციის ამჟამინდელი თავმჯდომარეა ნადირ ნასიბოვი.

## ისტორია
1931 წელს აზერბაიჯანის ვაჟთა გუნდმა მოიგო და დაიკავა პირველი ადგილი კავკასიაში. აზერბაიჯანის გუნდმა პირველად მიიღო დამოუკიდებელი გუნდის მონაწილეობის უფლება სსრკ ჩემპიონატში.

აზერბაიჯანის კალათბურთის ფედერაცია დაარსდა 1992 წელს, აზერბაიჯანის დამოუკიდებლობის აღდგენის შემდეგ.

1994 წელს აზერბაიჯანის კალათბურთის ფედერაცია გახდა კალათბურთის საერთაშორისო ფედერაციის სრულუფლებიანი წევრი. 1997 წლიდან 2000 წლამდე FIBA–ს შეხვედრებსა და ღონისძიებებში მონაწილეობის გამო აზერბაიჯანს ჩამოერთვა სრული წევრობის უფლება, მაგრამ მალე FIBA–ს კონგრესზე, რომელიც თურქეთში ჩატარდა, აზერბაიჯანის კალათბურთის ფედერაციას ორგანიზაციის წევრის სტატუსი აღუდგინეს.

2002 წლის აგვისტოში ეროვნული ოლიმპიური კომიტეტის თავმჯდომარე ილჰამ ალიევი შეხვდა კალათბურთის ჩემპიონს რიმას კურტინაიტს, რის შემდეგაც რიმასი დაინიშნა ეროვნული ნაკრების მთავარ მწვრთნელად სექტემბერში.

2006 წელს აზერბაიჯანის მამაკაცთა ეროვნულმა ნაკრებმა მონაწილეობა მიიღო FIBA–ს ევროპის განვითარების თასზე ალბანეთში, სადაც პირველი ადგილი დაიკავა .

2012 წელს ალი ტონი გახდა აზერბაიჯანის კალათბურთის ეროვნული ნაკრების მწვრთნელი .

2017 წლის FIBA-ს რეიტინგის შედეგების მიხედვით, აზერბაიჯანის კალათბურთის ფედერაცია მსოფლიოში 49-ე ადგილზეა 181 ქვეყანას შორის და 28-ე ადგილზეა ევროპის ქვეყნებს შორის .

## აზერბაიჯანის კალათბურთის ეროვნული ნაკრები
2019 წელი ნაკრებისთვის იყო საერთაშორისო ტურნირებში ბოლო მონაწილეობა. 

ევრობასკეტში 2013 წლის ადგილისთვის ბრძოლაში: საკვალიფიკაციო ეტაპზე აზერბაიჯანელებმა ყველა მეტოქე დაამარცხეს შინ, გარდა გერმანიისა და ვერ გავიდნენ ფინალურ ეტაპზე  (ჯგუფში დაიკავეს მე-4 ადგილი გერმანიასთან, შვედეთთან, ბულგარეთთამ და ლუქსემბურგთან) . 

დღეისათვის აზერბაიჯანი საერთაშორისო კალათბურთში მხოლოდ 3x3 კალათბურთის გუნდითა და ახალგაზრდული გუნდებით არის წარმოდგენილი კლასიკურ კალათბურთში (მათ შორის, ევროპის ახალგაზრდული ოლიმპიური ფესტივალებზე) . შექმნილ ვითარებასთან დაკავშირებით, აზერბაიჯანული კლუბების ბევრმა მოთამაშემ უკმაყოფილება გამოთქვა არსებული მდგომარეობით და მოითხოვა გადამწყვეტი ზომები აზერბაიჯანის კალათბურთის ფედერაციისგან, ხელმძღვანელობის გადაყენებამდე. 

2019 წელს, საერთაშორისო ტურნირებში კალათბურთის ნაკრების მონაწილეობის გამო, ხუთი კლუბი პროტესტის ნიშნად გამოვიდა აზერბაიჯანის ჩემპიონატის გათამაშებიდან .

## რესურსები ინტერნეტში
* Официальный сайт

## სქოლიო
კატეგორია:აზერბაიჯანის სპორტი
კატეგორია: ფედერაციები აზერბაიჯანში
კატეგორია:ორგანიზაციები ანბანის მიხედვით
ვანო ჯავახიშვილი

**ვანო ჯავახიშვილი** (დ. 7 ოქტომბერი, 1982) — ქართველი მსახიობი და ტელეწამყვანი. 2019 წლამდე 16 წლის განმავლობაში მუშაობდა ტელეკომპანია „რუსთავი 2“-ში. 2019 წლამდე „რუსთავი 2“-ზე მიჰყავდა გადაცემა ვანო ჯავახიშვილის შოუ. მონაწილეობას იღებდა „კომედი ჯგუფის“  გადაცემა „კომედი შოუს“ სკეტჩებში. 2019 წლის აგვისტოში დატოვა ტელევიზია და გადავიდა „მთავარ არხზე“,, სადაც გადაცემის ჩვენება გაგრძელდა 2022 წლის 10 ივნისამდე. შემდეგ ის და მისი გუნდი „ტვ პირველზე“ გადავიდნენ, სადაც გადაცემის ეთერში გასვლა გაგრძელდება.

## ფილმოგრაფია
* 2013: „MR. ძიძა“ რეჟ. ირაკლი ოქიტიშვილი

## იხილეთ აგრეთვე
* ვანო ჯავახიშვილის შოუ

## სქოლიო
## რესურსები ინტერნეტში
* [ვანო ჯავახიშვილის ოფიციალური გვერდი Facebook(https://ka.wikipedia.org/wiki/Facebook)-ზე]

კატეგორია:ქართველი მსახიობები
ვანო
კატეგორია:ქართველი ტელეწამყვანები
ანი იმნაძე

**ანი იმნაძე** (დ. 15 ივლისი, 1988) — ქართველი მსახიობი. ამჟამად თამაშობს სერიალ „დიდ ოჯახში“, „მაკას“ როლს.

## პირადი ცხოვრება
მისი მეუღლე არის ქართველი მსახიობი კოკო როინიშვილი, რომელიც თეატრალურ ინსტიტუტში გადაღებაზე გაიცნო.

## ფილმოგრაფია
* 2008: „მესამე თაობა“
* 2009: „თბილისური Love Story“
* 2011: „ჭამა და სექსი“
* 2011: „აგვისტოს 5 დღე“
* 2015: „ჩვენ გვერდით“
* 2020–2021: „დიდი ოჯახი“ (მაკა)

## სქოლიო
## რესურსები ინტერნეტში
* ეროვნული ფილმოგრაფია

კატეგორია:დაბადებული 15 ივლისი
კატეგორია:დაბადებული 1988
კატეგორია:ქართველი მსახიობები
ა
ლუიზა ამალია ბადენელი

**ლუიზა ამალია ბადენელი** (; დ. 5 ივნისი, 1811, შვერცინგენი, გერმანია — გ. 19 ივლისი, 1854, კარლსრუე, გერმანია) — ცერინგენების დინასტიის წარმომადგენელი. ბადენის დიდ ჰერცოგ კარლის ასული. ვაზას პრინცესა 1830-1843 წლებში როგორც პრინცი გუსტავის მეუღლე. საქსონიის დედოფალ კაროლას დედა.

## ბიოგრაფია 
მარცხნივ|მინი|303x303პქ|ლუიზა ამალია 1840 წელს
ლუიზა ამალია დაიბადა 1811 წლის 5 ივნისს შვერცინგენში. იგი იყო ბადენის დიდ ჰერცოგ კარლისა და მისი ცოლის, სტეფანია დე ბოარნეს უფროსი ქალიშვილი. მამის მხრიდან მისი პაპა-ბებია პრინცი კარლ ლუდვიგ ბადენელი და პრინცესა ამალია ჰესენ-დარმშტადტელი იყვნენ.

მისი დები იყვნენ ჰოენცოლერნის პრინცესა ჟოზეფინა (რუმინეთის მეფე კაროლ I-ისა და პორტუგალიის დედოფალ სტეფანიას დედა) და ჰამილტონის ჰერცოგინია მარია ბადენელები.

1830 წლის 9 ნოემბერს კარლსრუეში ლუიზა ამალია დააქორწინეს მასზე თორმეტი წლით უფროს პრინც გუსტავზე, შვედეთის დამხობილი მეფის, გუსტავ IV ადოლფისა და დედოფალ ფრედერიკა ბადენელის უფროს ვაჟზე, რომელიც მას მამიდაშვილად ერგებოდა. ამის შემდეგ იგი ვაზას პრინცესა გახდა და მალევე გუსტავს ორი ბავშვი გაუჩინა, მაგრამ მათი ცამეტწლიანი ქორწინება არასოდეს ყოფილა ბედნიერი და 1843 წელს განქორწინებით დასრულდა.

ამის შემდეგ ლუიზა ამალია მშობლიურ ბადენში დაბრუნდა და იქ გაატარა დარჩენილი ცხოვრება. იგი სწორედ აქ, კარლსრუეში გარდაიცვალა, 1854 წლის 19 ივლისს, 43 წლის ასაკში.

## შვილები 
# ლუდვიგი (1832), გარდაიცვალა ჩვილი;
# კაროლა (1833-1907), ცოლად გაჰყვა საქსონიის მეფე ალბერტს, თუმცა შვილები არ ჰყოლია;

## ლიტერატურა 
*  Lundy, Darryl. "The Peerage: Luise Amelie Stephanie Prinzessin von Baden". Retrieved 9 January 2010.
კატეგორია:დაბადებული 5 ივნისი
კატეგორია:დაბადებული 1811
კატეგორია:გარდაცვლილი 19 ივლისი
კატეგორია:გარდაცვლილი 1854
კატეგორია:ცერინგენები
აბულფატ ალიევი

**აბულფატ ასად ოღლი ალიევი** (; დ. 30 დეკემბერი, 1926, შუშა — გ. 27 დეკემბერი, 1990, ბაქო) — აზერბაიჯანელი ჰანენდე, მომღერალი. აზერბაიჯანის სსრ-ის სახალხო არტისტი.

დაიბადა 1926 წლის 30 დეკემბერს ქალაქ შუშაში. 1945 წელს გახდა აზერბაიჯანის სახელმწიფო ფილარმონიის სოლისტი.

1956 წლიდან აზერბაიჯანის ოპერისა და ბალეტის თეატრის სოლისტი. 1964 წელს აბულფატ ალიევი გახდა აზერბაიჯანის სსრ-ის სახალხო არტისტი. მომღერალს გასტროლები ჰქონდა ირანში, სირიაში, გვინეაში, განაში, ლიბანში. ამასთანავე აბულფატ ალიევი ასრულებდა სხვადასხვა როლებს თეატრში. გარდაიცვალა 1990 წლის 27 დეკემბერს 64 წლის ასაკში.

## რესურსები ინტერნეტში 
*

## სქოლიო
კატეგორია:დაბადებული 30 დეკემბერი
კატეგორია:დაბადებული 1926
კატეგორია:გარდაცვლილი 27 დეკემბერი
კატეგორია:გარდაცვლილი 1990
კატეგორია:აზერბაიჯანელი მომღერლები
კატეგორია:აზერბაიჯანელი საოპერო მომღერლები
კატეგორია:საოპერო ტენორები
კატეგორია:ბაქოში გარდაცვლილები
აგილ ალიევი

**აგილ ალირზა ალიევი** (; დ 10 დეკემბერი, 1926, ნახიჩევანი —  გ. 7 მარტი, 2006, ბაქო) — საბჭოთა და აზერბაიჯანელი მეცნიერ-ეკონომისტი, აზერბაიჯანის მეცნიერებათა ეროვნული აკადემიის წევრ-კორესპონდენტი; აზერბაიჯანის პრეზიდენტის, ჰეიდარ ალიევის უმცროსი ძმა.

დაამთავრა აზერბაიჯანის სახელმწიფო უნივერსიტეტის ისტორიული ფაკულტეტი 1951 წელს. თავიდან აზერბაიჯანის მეცნიერებათა ეროვნული აკადემიის ისტორიის ინსტიტუტში სამეცნიერო მუშაკი იყო, შემდგომ აზერბიაჯანის პოლიტექნიკურ ინსტიტუტში, ხოლო 1953 წლიდან აზერბაიჯანის სამედიცინო უნივერსიტეტში გააგრძელა მუშაობა. 

1973 წელს სამედიცინო უნივერსიტეტის ეკონომიკისა და სამართლის საფუძვლების კათედრის გამგის თანამდებობა დაიკავა. მისი სამეცნიერო მოღვაწეობის ძირითადი მიმართულება იყო აზერბაიჯანის სოციალ-ეკონომიკური განვითარებაში რეფორმების როლი, ასევე მოსახლეობის ცხოვრების დონის ამაღლებისათვის საჭირო აქტუალური პრობლემების შესწავლა. აგილ ალიევი 130-მდე სამეცნიერო ნაშრომის ავტორია, რომელთაგანაც 16 საზღვარგარეთ არის გამოქვეყნებული. აგილ ალიევი იყო საერთაშორისო ეკო-ენერგეტიკული აკადემიის ნამდვილი წევრი.
გარდაიცვალა ბაქოში  2006 წლის 7 მარტს . დასაფლავებულია ღვაწლმოსილ მოღვაწეთა  ხეივანში.

## ჯილდო 
* აზერბაიჯანის სსრ-ის მეცნიერებათა დამსახურებული მოღვაწე (1981)
* „აზერბაიჯანის დიდების ორდენი“ (2000)
* შრომის წითელი დროშის ორდენი

## სქოლიო
კატეგორია:დაბადებული 10 დეკემბერი
კატეგორია:დაბადებული 1926
კატეგორია:გარდაცვლილი 7 მარტი
კატეგორია:გარდაცვლილი 2006
კატეგორია:აზერბაიჯანის დიდების ორდენის კავალრები
კატეგორია:შრომის წითელი დროშის ორდენის კავალრები
კატეგორია:აზერბაიჯანის სსრ მეცნიერების დამსახურებული მოღვაწეები
კატეგორია:ბაქოში გარდაცვლილები
Cardi B

**Cardi B** (ნამდვილი სახელი: **ბელკალის მარლენის ალმანზარი**; დ. 11 ოქტომბერი, 1992) — ამერიკელი რეპერი, სიმღერების ავტორი, მსახიობი და ტელეწამყვანი. 2018 წელს გამოუშვა სადებიუტო ალბომი „Invasion of Privacy“. ამ ალბომმა მას პირველი გრემის ჯილდო მოაგებინა, ნომინაციაში „საუკეთესო რეპ ალბომი“. ალბომმა ბილბორდ 200-ის სიაში პირველი ადგილი დაიკავა. რეპერს მოგებული აქვს 118 ჯილდო. 2017 წლიდან ქორწინებაშია რეპერ Offset-თან, ჰყავს 1 შვილი. 2019 წლის 31 მაისს გამოუშვა სინგლი „Press“. 2018 წელს ჟურნალმა „ტაიმმა“ შეიყვანა მსოფლიოს 100 ინფლუენსერის სიაში. 2020 წელს „Billboard“-მა მიანიჭა „წლის ქალის“ წოდება.

## ადრეული ცხოვრება
ბელკალის მარლენის ალმანზარი დაიბადა 1992 წლის 11 ოქტომბერს, დომენიკელი მამისა და ტრინიდადელი დედის ოჯახში. მისი დედა იყო მოლარე, ხოლო მამა – ტაქსისტი. ჰყავს და, ჰენესი. 19 წლის ასაიდან მუშაობდა სტრიპტიზიორად.

## კარიერა
მისი სასცენო სახელი მოდი კონიაკის ბრენდის სახელის ბაკარდის შემოკლებიდან. მისი მუსიკალური კარიერა 2015 წელს დაიწყო.

2020 წლის აგვისტოს გამოუშვა სიმღერა „WAP“ Megan Thee Stallion-თან ერთად. 2015-2017 წლებში მონაწილეობა „VH1“-ის ტელესერიალში „Love & Hip Hop: New York“.

2021 წელს გრემის 63-ე დაჯილდოვებაზე Megan Thee Stallion-თან ერთად შეასრულა „WAP“-ს დაცენზურებული ვერსია. 

## პირადი ცხოვრება
2017 წლის 20 სექტემბერს Cardi B საიდუმლოდ დაქორწინდა რეფერ Offset-ზე, ატლანტაში, აშშ-ში. 2018 წელს შეეძინა შვილი, გოგონა კულტარ კიარი ცეპუსი. Cardi B ფემინისტია. ის კათოლიკეა.

## დისკოგრაფია
**Invasion of Privacy* (2018)

## რესურსები ინტერნეტში
* 
* 
* 

## სქოლიო
კატეგორია:ამერიკელი რეპერები
კატეგორია:ცოცხალი ადამიანები
ანა ჩირაძე

**ანი ჩირაძე** — ქართველი მსახიობი. პოპულარობა მოუპოვა სერიალ „ჩემი ცოლის დაქალებში“ შესრულებულმა „ჩიკას“ როლმა. 2019 წელს დაქროწინდა ქართველ შეფმზარეულ კონსტანტინე თედელურზე.

## ფილმოგრაფია
* 2009: „თბილისური Love Story“ (თიკა)

## სქოლიო
## რესურსები ინტერენეტში
* ეროვნული ფილმოგრაფია
* 

კატეგორია:ქართველი მსახიობები
ბაჩო ქაჯაია

**ბაჩო ქაჯაია** — ქართველი მსახიობი. განსაკუთრებული პოპულარობა მოუტანა სერიალ „შუა ქალაქში“ შესრულებულმა „ლაშას“ როლმა. ასევე მონაწილეობდა “სიყვარულის ბალადაში”.

## პირადი ცხოვრება
დაქორწინებულია. ჰყავს სამი შვილი.

## ფილმოგრაფია
* 2007–2013: „შუა ქალაქში“ (ლაშა ტორონჯაძე)
* 2011: „ერთხელ შუა ქალაქში“
* 2011: „სიყვარულის ბალადა“
* „ერთხელ შუა ქალაქში“ (ლაშა ტორონჯაძე)
* 2014–2017: „10 წლის შემდეგ“ (ლაშა ტორონჯაძე)
* 2014: „ერთი ნაბიჯი“
* ცხელი ძაღლი (გელა ხრამიაშვილი)
* 2015: „ცოლები და ქმრები“
* 2020–2021 „დიდი ოჯახი“ (ლევანი)
* 2023: „ჩემი ცოლის დაქალები“ (დოდო მებუკე)

## რესურსები ინტერნეტში
* ეროვნული ფილმოგრაფია

კატეგორია:ქართველი მსახიობები
ბ
ჯალალ ალიევი

**ჯალალ ალირზა ოღლი ალიევი** (; დ. 30 ივნისი, 1928, ნახიჩევანი — გ. 31 იანვარი, 2016, ბაქო) — საბჭოთა აზერბაიჯანელი მეცნიერ-სელექციონერი და სახელმწიფო მოღვაწე;  აზერბაიჯანის მეცნიერებათა ეროვნული აკადემიის აკადემიკოსი და პრეზიდიუმის წევრი, აზერბაიჯანის მილი მეჯლისის დეპუტატი. აზერბაიჯანის მესამე პრეზიდენტის, ჰეიდარ ალიევის ძმა და აზერბაიჯანის მეოთხე პრეზიდენტის, ილჰამ ალიევის ბიძა.
 
## ბიოგრაფია 
დაიბადა ნახიჩევანში მრავლშვილიან ოჯახში. მისი ძმა, ჰეიდარ ალიევი შემდგომში აზერბაიჯანის პრეზიდენტი გახდა, ხოლო დანარჩენი ორი ძმა — ჰასან ალიევი და აგილ ალიევი, ისვე როგორ თვითონ, გახდნენ აზერიბაიჯანის მეცნიერებათა ეროვნული აკადემიის აკადემიკოსები.

ჯალალ ალიევმა დაამთავრა ნახიჩევანის პედაგოგიური ინსტიტუტის საბუნებისმეტყველო ფაკულტეტი 1944 წელს, ხოლო 1951 წელს — აზერბაიანის სახელმწიფო უნივერსიტეტის ბიოლოგიის ფაკულტეტი. 1976 წელს აირჩიეს აზერბაიჯანის მეცნიერებათა ეროვნული აკადემიის წევრ-კორესპონდენტად, ხოლო 1980 წელს — ნამდვილ წევრად. სამჯერ (1995, 2000 და 2005) იყო არჩეული აზერბაიჯანის მილი მეჯლისის დეპუტატად.

იყო რუსეთის სასოფლო-სამეურნეო აკადემიის მეცნიერაბათა, უკრაინის აგრარულ მეცნიერებათა აკადემიის წევრი უცხო ქვეყნიდან და ბელორუსის რესპუბლიკის აგრარულ მეცნიებათა აკადემიის, ასევე მცენარეთა მოლეკულური ბიოლოგიის საერთაშორისო საზოგადოების, მცენარეთა მკვლევარი ბიოლოგების ამერიკული საზოგადოების, ფოტოსინთეზის მკვლევართა საერთაშორისო საზოგადოების, იაპონიის მცენარეთა ფიზიოლოგის კვლევის საზოგადოებისა და უჯრედობრივი სტრესის საერთაშორისო საზოგადოების წევრი. აქტიურად იყო დაკავებული პოლიტიკური მოღვაწეობით.
დაკრძალულია ღვაწლმოსილ მოღვაწეთა ხეივანში.

## სამეცნიერო მოღვაწეობა 
500 სამეცნიერო პუბლიკაციაზე მეტი ნაშრომის ავტორი, რომელთა რიცხვშია 20 მონოგრაფია და წიგნი, გამოქვეყნებული როგორც რესპუბლიკურ, ისე საერთაშორისო ბეჭვდით გამოცემებში. ამას გარდა, კიდევ 340 სამეცნიერო ნაშორმი იქნა გამოქვეყნებული საზღვარგარეთ. მისი სამეცნიერო საქმიანობა ფოტოსინთეზის პროდუქტულობის თეორიას, როგორც სოფლის მეურნეობის მცენარეული მოსავლის, ძირითადად ხორბლის, მოყვანის კვლევებს ეძღვნება.

## ჯილდოები 
* „მედალი „1941-1945 წლების დიდ სამამულო ომში გმირული შრომისათვის“ (1946 )
* შრომის წითელი დროშის ორდენის (1978 და 1986)
* მეცნიერებათა დამსახურებული მოღვაწე (1982)
* აზერბაიჯანის დამოუკიდებლობის ორდენი“ (1998)
* „აზერბაიჯანი ღირსების ორდენი“ (2013)
* აზერბაიჯანის რესპუბლიკის პრეზიდენტის საპატიო დიპლომი (2008)

## რესურსები ინტერნეტში
*

## სქოლიო
კატეგორია:დაბადებული 30 ივნისი
კატეგორია:დაბადებული 1928
კატეგორია:გარდაცვლილი 31 იანვარი
კატეგორია:გარდაცვლილი 2016
კატეგორია:აზერბაიჯანის ღირსების ორდენის კავალრები
კატეგორია:აზერბაიჯანის მეცნიერებათა ეროვნული აკადემიის აკადემიკოსები
კატეგორია:ბაქოში გარდაცვლილები
სალომე ჭულუხაძე

**სალომე ჭულუხაძე** (დ. 30 ნოემბერი, 1987) — ქართველი მსახიობი. განსაკუთრებული პოპულარობა მოუტანა სერიალ „შუა ქალაქში“ ნათამაშებმა „სალომეს“ როლმა. 2011 წელს ითამაშა ფილმში „ისპაჰან-ბათუმი“. არის „თავისუფალი თეატრის“ მსახიობი.

## ფილმოგრაფია
* 2007-2010: „შუა ქალაქში“ (სალომე)
* 2011: „ისპაჰან - ბათუმი“
* „ერთხელ შუა ქალაქში“ (სალომე)
* „ჩემი ცოლის დაქალები“

## ნათამაშები როლები
### თავისუფალი თეატრი
* „ხომ ხოცავენ ქანცგაწყვეტილ ცხენებს“
* „ღმერთო, დაგვიფარე ჩვენ და ადამიანები“
* „ვალსი ძილის წინ“ 
* „რიჩარდ III“
* „მექანიკური ფორთოხალი“
* „სამანიშვილის დედინაცვალი”
* „უსულო საგნები” 
* „ვიზიტი ფსიქოლოგთან”
* „მგზნებარე შეყვარებული” 
* „თაფლობის თვე” 
* „რვა მოსიყვარულე ქალი” 
* „რომეო+ჯულიეტა=?…”
* „ტარტიუფი“

## რესურსები ინტერნეტში
* ეროვნული ფილმოგრაფია
* თავისუფალი თეატრის საიტზე 

კატეგორია:დაბადებული 1987
კატეგორია:დაბადებული 30 ნოემბერი
კატეგორია:ქართველი მსახიობები
დიმა ტატიშვილი

**დიმიტრი (დიმა) ტატიშვილი** (დ. 8 ივნისი, 1967) — ქართველი მსახიობი. ჰყავს მეუღლე და ორი შვილი. გარდა სამსახიობო კარიერისა ქართულ ენაზე ახმოვანებდა სხვადასხვა უცხოურენოვან სერიალებს.

## ეროვნული ფილმოგრაფია
* 2006: „ატაგენუსი“
* 2008: „რაც ყველაზე ძალიან გიყვარს“
* 2009: „დამოუკიდებლობის 1005 დღე“
* 2010: „გალობის რაინდები“
* 2011: „ჭამა და სექსი“
* 2012: „გოგონა გარეუბნიდან მედER“
* 2012-2013: „შუა ქალაქში“
* 2015: „ჩვენ გვერდით“

## რესურსები ინტერნეტში
* ეროვნული ფილმოგრაფია

კატეგორია:დაბადებული 1967
კატეგორია:დაბადებული 8 ივნისი
კატეგორია:ქართველი მსახიობები
ნიკა არაბიძე

**ნიკა არაბიძე** — ქართველი კომიკოსი, მსახიობი და ტელეწამყვანი. ამჟამად მიჰყავს „ნიკა არაბიძის შოუ“ ფორმულა-ზე. გახმოვანებული აქვს სხვადასხვა ანიმაციური სერიალები, ესენია: „დარდუბალა 2“ და „ქერის უბანი“.

## ფილმოგრაფია
* 2010: „მაიტა ნასოსი“
* 2012: „პოკერი სიყვარულის წესებით“
* 2013: „მისტერ ძიძა“

## რესურსები ინტერნეტში
* ეროვნული ფილმოგრაფია

კატეგორია:ქართველი მსახიობები
კატეგორია:ქართველი ტელეწამყვანები
ნუგზარ პარუნაშვილი

**ნუგზარ პარუნაშვილი** (დ. 2 აპრილი, 1948, სოფელი უდე, ადიგენის რაიონი) — ქართველი პოლიტიკოსი, ფილოლოგი.

დაამთავრა თბილისის სახელმწიფო უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი (ახალციხის მაჟორიტარი), საინიციატივო ჯგუფი.

## რესურსები ინტერნეტში
*ნუგზარ პარუნაშვილი — საქართველოს პარლამენტის ოფიციალური საიტი
## სქოლიო
კატეგორია:დაბადებული 2 აპრილი
კატეგორია:დაბადებული 1948
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ადიგენის მუნიციპალიტეტში დაბადებულები
ნუგზარ
იგორ პატარიძე

**იგორ პატარიძე** (დ. 5 ოქტომბერი, 1940, გორი) — ქართველი ინჟინერი, პოლიტიკოსი.

1967 წელს დაამთავრა შრომის წითელი დროშის ორდენოსანი საქართველოს პოლიტექნიკური ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.

## რესურსები ინტერნეტში
## სქოლიო
კატეგორია:დაბადებული 5 ოქტომბერი
კატეგორია:დაბადებული 1940
კატეგორია:საქართველოს VI მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1967)
კატეგორია:გორში დაბადებულები
იგორ
კატეგორია:ქართველი ინჟინრები
ნანა პატარკაციშვილი

**ნანა პატარკაციშვილი** (დ. 30 ნოემბერი, 1963, თბილისი) — ქართველი ექიმი, პოლიტიკოსი.

1983 წელს დაამთავრა თბილისის II სამედიცინო სასწავლებლის პედიატრიის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი (ყვარლის მაჟორიტარი).

## რესურსები ინტერნეტში
კატეგორია:დაბადებული 30 ნოემბერი
კატეგორია:დაბადებული 1963
კატეგორია:საქართველოს VI მოწვევის პარლამენტის წევრები
კატეგორია:თბილისში დაბადებულები
ნანა
კატეგორია:ქართველი პედიატრები
ზაზა რევიშვილი

**ზაზა რევიშვილი** (დ. 28 ივლისი, 1964, თბილისი) — ქართველი იურისტი, პოლიტიკოსი.

დაამთავრა თბილისის სახელმწიფო უნივერსიტეტის იურიდიული ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.

## რესურსები ინტერნეტში
## სქოლიო
კატეგორია:დაბადებული 28 ივლისი
კატეგორია:დაბადებული 1964
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ზაზა
აზერბაიჯანის ტექნოლოგიური უნივერსიტეტი

**აზერბაიჯანის ტექნოლოგიური უნივერსიტეტი** — სახელმწიფო საგანმანათლებლო დაწესებულება, რომელიც ამზადებს მანქანათმშენებლებს, დამამუშავებელ ინჟინრებს კვების, მსუბუქი და საფეიქრო მრეწველობის სფეროში.

## ისტორია
1981 წელს, აზერბაიჯანის ტექნიკური უნივერსიტეტი კიროვობადსკის ფილიალის ბაზაზე, რესპუბლიკის მეთაურის ჰეიდარ ალიევის ინიციატივით, შეიქმნა აზერბაიჯანის ტექნოლოგიური ინსტიტუტი. 2000 წელს, აზერბაიჯანის რესპუბლიკის განათლების სამინისტროს ბრძანებით, იგი აზერბაიჯანის ტექნოლოგიურ უნივერსიტეტად გადაკეთდა.

უნივერსიტეტი გამოსცემდა გაზეთ „ტექნოლოგს“ 1983 წლიდან, ხოლო „სამეცნიერო ამბების ბიულეტენს“ 2004 წლიდან. ჰეიდარ ალიევის საქმიანობის შესასწავლად, ჰეიდარ ალიევის სკოლა ფუნქციონირებს უნივერსიტეტში. უნივერსიტეტს ასევე აქვს მუზეუმი, რომელიც ასახავს მის ისტორიას. აზერბაიჯანის ტექნოლოგიური უნივერსიტეტმა 2007 წელს მიიღო სერთიფიკატი და აკრედიტაცია აზერბაიჯანის რესპუბლიკის განათლების სამინისტროს კომისიის მიერ.

ამჟამად უნივერსიტეტი მოიცავს 4 ფაკულტეტს და 19 დეპარტამენტს. ტრენინგი ხორციელდება 37 სპეციალობაში .

## საერთაშორისო თანამშრომლობა
უნივერსიტეტი ახორციელებს საერთაშორისო თანამშრომლობას უმაღლესი განათლების სფეროში აზერბაიჯანის რესპუბლიკის კანონმდებლობისა და საერთაშორისო ხელშეკრულებების შესაბამისად, რომლის მხარეც არის აზერბაიჯანის რესპუბლიკა . 

უნივერსიტეტში სასწავლო პროცესი ორგანიზებულია ევროპული საკრედიტო სისტემის შესაბამისად. საკრედიტო სისტემის ორგანიზების წესს ამტკიცებს აზერბაიჯანის რესპუბლიკის მინისტრთა კაბინეტი. 

აზერბაიჯანის რესპუბლიკის განათლების შესახებ კანონით გათვალისწინებული და მისი საქმიანობის სფეროების შესაბამისად, უნივერსიტეტს შეუძლია დაამყაროს პირდაპირი ურთიერთობა სამეცნიერო და საგანმანათლებლო დაწესებულებებთან, ორგანიზაციებთან, საერთაშორისო ორგანიზაციებთან და უცხო ქვეყნის ფონდებთან, დადოს ორმხრივი და მრავალმხრივი ხელშეკრულებები თანამშრომლობის შესახებ, შეუერთდეს სამთავრობო და არასამთავრობო ორგანიზაციებსა და თანამშრომლობის სხვა ფორმების განხორციელება.

აზერბაიჯანის ტექნოლოგიურ უნივერსიტეტს აქვს უფლება განახორციელოს საერთაშორისო და ერთობლივი საგანმანათლებლო პროექტები, ჩაატაროს საერთაშორისო ერთობლივი სამეცნიერო და საგანმანათლებლო კონფერენციები, სიმპოზიუმები, სტუდენტთა და აკადემიური პერსონალის გაცვლა და ჩაატაროს მსგავსი საქმიანობა შესაბამისი მარეგულირებელი სამართლებრივი აქტებით დადგენილი ნორმების შესაბამისად.

ტექნოლოგიურ უნივერსიტეტს შეუძლია შექმნას ფილიალები და წარმომადგენლობები, სამეცნიერო ცენტრები და ფონდები აზერბაიჯანის რესპუბლიკაში და ასევე მის ფარგლებს გარეთ, აზერბაიჯანის რესპუბლიკის მოქმედი მარეგულირებელი სამართლებრივი აქტების მოთხოვნების შესაბამისად, უნივერსიტეტის ხარისხის გასაუმჯობესებლად და საერთაშორისო ურთიერთობების გასაფართოებლად .

## რესურსები ინტერნეტში
* Азербайджанский технологический университет. Официальный сайт

## სქოლიო
ტექნოლოგიური
კატეგორია:უნივერსიტეტები ანბანის მიხედვით
ალექსანდრ პიპერსკი

**ალექსანდრ პიპერსკი** (; დ. 9 ოქტომბერი, 1989, მოსკოვი) — რუსი ენათმეცნიერი ლინგვისტიკის პოპულარიზატორი. ფილოლოგიის მეცნიერებათა კანდიდატი, რუსეთის ეროვნული კვლევითი უნივერსიტეტის „ეკონომიკის უმაღლესი სკოლის“ ჰუმანიტარულ მეცნიერებათა ფაკულტეტის მეცნიერ-თანამაშრომელი და უფროსი მასწავლებელი.

პრემია „პროსვეტიტელ“-ის 2017 წლის ლაურეატი ნომინაციაში „ჰუმანიტარული მეცნიერებები“.

ალექსანდრ პიპერსკი არის პრემია „პროსვეტიტელ“-ის („განმანათლებელი“) ლაურეატი ნომინაციაში „ჰუმანიტარული მეცნიერებები“ (2017). 

## სამეცნიერო-პოპულარიზატორული მოღვაწეობა 
* სამეცნიერო-პოპულარული ლექციების ავტორი ენათმეცნიერებისა და ხელოვნური ენების სხვადასხვა თემებზე.
* 2017 წელს გამოვიდა „ენების კონსტრუირება, ესპერანტოდან დოთრაკის ენამდე“.

## ოჯახი 
* ბაბუა — არკადი გალინსკი (), საბჭოთა და რუსი სპორტული ჟურნალისტი, კომენტატორი, ტელეწამყვანი, სპორტის ანალისტიკოსი.  

* ბებია — ირინა გალინსკაია (შმარუკი) (), ცნობილი რუსი ლიტერატურათმცოდნე.

* დედა — ელენა გალინსკაია (), ფილოლოგი, მოსკოვის მ. ლომონოსოვის სახელობის სახელმწიფო უნივერსიტეტის ფილოლოგიური ფაკულტეტის პროფესორი.

* მამა — ჩედა პიპერსკი (დ. სოფელ საკულში, სამხრეთ-ბანატის ოლქი, სერბია).

## პუბლიკაციები 
* Александр Пиперски. Конструирование языков. От эсперанто до дотракийского. (*ენების კონსტრუირება. ესპერანტოდან დოთრაკიმდე*) — М.: Альпина нон-фикшн, 2017. — გვერდი 223. — ISBN 9785916716351.
* Максим Кронгауз, Александр Пиперски, Антон Сомин. Сто языков. Вселенная слов и смыслов. (*ასი ენა. სიტყვებისა და აზრების კოსმოსი*) — М.: АСТ, 2018. — გვერდი 224. — ISBN 9785171046965.

## საჯარო-პოპულარული გამოსვლები, საზოგადოებრივი ცნობადობა 
; ''ალექსანდრ პიპერსკის საჯარო გამოსვლების სატელევიზიო ჩანაწერები თემების მიხედვით.

# „გერმანიკული ენებისა და გერმანიკული წარმოშობის ხალხთა კლასიფიკაცია“
# „გერმანიკული ენები“
# „სუსტი და ძლიერი ზმნები გერმანიკულ ენებში“
# „გრიმის კანონი გერმანიკულ ენებში“
# „ძველი ზემოგერმანული ენა“
# „გოთური ენა“
# „ძველინგლისური ენა“
# „რუსენორსკი“
# „რედუპლიკაცია რუსულ ენაში“
# „სრულ- და უსრულასპექტიანი ზმნები“
# „ესპერანტო“
# „რიცხვითი სახელი ხელოვნურ ენებში“
# „მანქანური თარგმანი, ეროტიკულ თარგმანთა კორპუსი და ფემინიტივები“
# „რატომ იგონებენ ადამიანები ენებს?“
# „როგორ ჩნდება ხალხთა სახელდებები?“
# „რა ხდება რუსულ ენაში ამწუთას?“
# „შეთანხმებები ენაში - Bed and breakfast, rock’n’roll, Stars and Stripes...“
# „რას ნიშნავს სწორი მეტყველება და როგორ ჩნდება ენობრივი ნორმები“
# „ლექსიკური შეთანხმება“
# „ფრეკვენტულობა ენაში“
# „ბგერათა შორის აზრობრივი განსხვავების, ფონემებისა და მინიმალური წყვილების მეთოდის შესახებ“
# „ხელოვნური ენები: დაწყებული ესპერანტოთი ვიდრე ელფურ ენამდე“
# „საზოგადოების სტრუქტურა და ენის სირთულე“

## რესურსები ინტერნეტში 
# რუსეთის ეროვნული კვლევითი უნივერსიტეტის „ეკონომიკის უმაღლესი სკოლა“  ჰუმანიტარულ მეცნიერებათა ფაკულტეტის ოფიციალური გვერდი

კატეგორია:რუსი ენათმეცნიერები
კატეგორია:რუსი ფილოლოგები
კატეგორია:დაბადებული 1989
კატეგორია:დაბადებული 9 ოქტომბერი
კატეგორია:მოსკოვში დაბადებულები
სოფიო სებისკვერაძე

**სოფიო სებისკვერაძე** — ქართველი მსახიობი. 2004 წელს დაამთავრა თეატრალური ინსტიტუტი. მიღებული აქვს მონაწილეობა მრავალ სერიალსა თუ ფილმში, ითამაშა რამდენიმე როლი „კომედი შოუში“. ჰყავს 1 შვილი. მუშაობს ახმეტელის თეატრში.

## ფილმოგრაფია
* „დეტექტივები“
* „სპამი“
* „ერთხელ საქართველოში“ (ცაცა)
* 2011: „ჭამა და სექსი“
* 2011: „მამაჩემის გერლფრენდი“
* 2016: „ნიკა და ლიკა“
* 2017: „ბერი“
* 2018: „ორი ფსიქო“
* 2019: „დაბლენდი“

## სქოლიო
## რესურსები ინტერნეტში
* ეროვნული ფილმოგრაფია
*
ფრიდონ რუხაია

**ფრიდონ რუხაია** (დ. 7 იანვარი, 1958, მარტვილის რაიონი) — ქართველი თანამდებობის პირი, ინჟინერი, პოლიტიკოსი.

დაამთავრა თბილისის პოლიტექნიკური ტექნიკუმის „სამრეწველო და სამოქალაქო მშენებლობის“ სპეციალობა მშენებელ-ტექნიკოსის კვალიფიკაციით. 1984 წელს — შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტის გეოლოგიური ფაკულტეტის „ნავთობისა და გაზის საბადოების დამუშავების ტექნიკა და კომპლექსური მექანიზაციის“ სპეციალობა სამთო ინჟინრის კვალიფიკაციით. 1986-1989 წლებში  სსრკ მეცნიერებათა აკადემიის მოსკოვის ნავთობისა და გაზის პრობლემების შემსწავლელი ინსტიტუტის სამეცნიერო ხარისხის მაძიებელი. 2004 წელს — საქართველოს ფინანსთა სამინისტროსთან არსებული ფინანსების სამეცნიერო კვლევითი ინსტიტუტი. 2007 წელს დაამთავრა საქართველოს ტექნიკური უნივერსიტეტი სამართალმცოდნეობის სპეციალობით (ბაკალავრის ხარისხი). 2019 წელს —კოლუმბიის უნივერსიტეტის (აშშ) საზოგადოების ენის პროგრამა.

2004-2008 წლებში იყო საქართველოს მე-6 მოწვევის პარლამენტის წევრი (მარტვილის მაჟორიტარი), საინიციატივო ჯგუფიდან.

## რესურსები ინტერნეტში
კატეგორია:დაბადებული 7 იანვარი
კატეგორია:დაბადებული 1958
კატეგორია:საქართველოს VI მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1984)
კატეგორია:მარტვილის მუნიციპალიტეტში დაბადებულები
ფრიდონ
აბრამ ალიხანოვი

**აბრამ ალიხანოვი** (სომხურად: Աբրահամ Ալիխանյան; რუსულად: Абрам Исаакович Алиханов, ნამდვილი გვარი **ალიხანიან**; დ. 4 მარტი, 1904 — გ. 8 დეკემბერი, 1970) — სომეხი საბჭოთა ექსპერიმენტული ფიზიკოსი, რომელიც სპეციალიზებული იყო ნაწილაკების და ბირთვული ფიზიკის საკითხებში. ის იყო საბჭოთა კავშირის ერთ-ერთი წამყვანი ფიზიკოსი.

ალიხანოვი სწავლობდა რენტგენის სხივებს და კოსმოსურ გამოსხივებებს მანამ, სანამ საბჭოთა ატომური ბომბის პროექტს არ შეუერთდებოდა. 1945–1968 წლებში ის ხელმძღვანელობდა თეორიული და ექსპერიმენტული ფიზიკის ინსტიტუტს (ITEP) მოსკოვში, რომელსაც მისი სახელი მიენიჭა 2004 წელს. 1934 წელს მან და იგორ კურჩათოვმა შექმნეს „ბავშვის ციკლოტრონი“, პირველი „ციკლოტრონი“, რომელიც ფუნქციონირებდა ბერკლის, კალიფორნიის გარეთ.

მისი ძმა, არტემ ალიხანიანი საბჭოთა სომხეთში იყო და მრავალი წლის განმავლობაში ხელმძღვანელობდა ერევნის ფიზიკის ინსტიტუტს.

## ადრეული წლები 
ალიხანოვი დაიბადა როგორც აბრაამ ალიხანიანი. 1904 წელს ელისაბედპოლში (დღეს განჯა, აზერბაიჯანი) სომეხი მშობლების ოჯახში. მისი მამა, ისაჰაკ ალიხანიანი (დ. 1925), იყო სარკინიგზო ინჟინერი (მატარებლის მძღოლი) ამიერკავკასიის რკინიგზაში, ხოლო დედა იულია არტემევნა (ახ. სულხანოვა) დიასახლისი. მისი უმცროსი ძმა არტემ ალიხანიანი (1908–78) ასევე ცნობილი ფიზიკოსი იყო. მათ ორი და ჰყავდათ: არაქსია (დაბ. 1906) და რუზანა (დაბ. 1913).მისი ოჯახი ცხოვრობდა ალექსანდროპოლში (დღეს გიუმრი) 1912–13 წლებში, სადაც აბრამი სწავლობდა კომერციულ კოლეჯს. შემდეგ ოჯახი გადავიდა ტიფლისში (დღევანდელი თბილისი), სადაც 1918 წლამდე ცხოვრობდა. 1920 წლის თურქეთ-სომხეთის ომამდე. ომის გამო დაბრუნდნენ ტიფლისში და აბრამმა დაამთავრა ტიფლისის სავაჭრო კოლეჯი 1921 წელს. შემდეგ იგი ჩაირიცხა ტიფლისის პოლიტექნიკურ ინსტიტუტში, მაგრამ, უმეტესწილად, არ სწავლობდა რომ დახმარებოდა ოჯახს ფინანსურად. იგი მუშაობდა მოლარედ და ტელეფონის ოპერატორად.

## კარიერის დასაწყისი ლენინგრადში 
1923 წელს ალიხანოვი ლენინგრადში გადავიდა საცხოვრებლად და ჩაირიცხა პოლიტექნიკური ინსტიტუტის ქიმიის განყოფილებაში. 1924 წელს იგი აბრამ იოფეს მიერ დაარსებულ ფიზიკა-მექანიკის განყოფილებაში გადავიდა. იოფეს გარდა, იქ ასწავლიდნენ სხვა გამოჩენილ მეცნიერებს, მათ შორის ნიკოლაი სემიონოვი და იაკოვ ფრენკელი. 1925–27 წლებში მუშაობდა მეჩნიკოვის საავადმყოფოში, რენტგენოგრაფიად. უნივერსიტეტი 1929 წელს დაასრულა. ის პამირის მთებში მუშაობდა, 1941 წლის ზაფხულში, თუმცა ნაცისტური ძალების მოახლოების გამო, ალიხანოვი გუნდთან ერთად ყაზანში გადავიდა 1941 წლის ოქტომბერში. 1942 წლის აპრილში იგი გადავიდა ერევანში, საბჭოთა სომხეთში, არაგაცის მთაზე კოსმიური სხივების შესწავლის მიზნით.

ალიხანოვმა და მისმა ჯგუფმა, მათ შორის მისმა ძმამ არტემ ალიხანიანმა, ასევე არასწორად დაასკვნეს კოსმოსური გამოსხივების ნაწილაკების არსებობა, რომელსაც მათ ვანიტრონებს უწოდებენ, რომლებიც სავარაუდოდ მასების ფართო სპექტრს ფლობდნენ. ძმები ალიხანოვ-ალიხანიანები ამ შედეგის გამო ძალიან გააკრიტიკეს.

## სქოლიო 
კატეგორია:სომეხი ფიზიკოსები
კატეგორია:ფიზიკა-მათემატიკის მეცნიერებათა დოქტორები
კატეგორია:საბჭოთა გამომგონებლები
კატეგორია:მოსკოვში გარდაცვლილები
კახაბერ რუსია

**კახაბერ რუსია** (დ. 	3 მარტი, 1966, სენაკი) — ქართველი პოლიტიკოსი, სოფლის მეურნეობის მუშაკი.

დაამთავრა საქართველოს სუბტროპიკული მეურნეობის ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი (სენაკის მაჟორიტარი) საინიციატივო ჯგუფიდან.

## რესურსები ინტერნეტში
## სქოლიო
კატეგორია:დაბადებული 3 მარტი
კატეგორია:დაბადებული 1966
კატეგორია:საქართველოს VI მოწვევის პარლამენტის წევრები
კატეგორია:სენაკში დაბადებულები
კახაბერ
ნოდარ საბანიძე

**ნოდარ საბანიძე** (დ. 5 აგვისტო, 1956,  სოფელი ლახამულა, მესტიის რაიონი) — ქართველი ინჟინერი, პოლიტიკოსი.

1981 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს  პოლიტექნიკური ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
## სქოლიო
კატეგორია:დაბადებული 5 აგვისტო
კატეგორია:დაბადებული 1956
კატეგორია:საქართველოს VI მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1981)
კატეგორია:მესტიის მუნიციპალიტეტში დაბადებულები
ნოდარ